**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL SAVIVALDYBĖS DALYVAVIMO, STEIGIANT VIEŠĄJĄ ĮSTAIGĄ PLUNGĖS BENDRUOMENĖS CENTRĄ**

2018 m. gruodžio 20 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 12 punktu, 16 straipsnio 2 dalies 22 punktu, Viešųjų įstaigų įstatymo 4 straipsnio 4 punktu ir atsižvelgdama į Plungės Šv. Jono Krikštytojo parapijos 2018 m. spalio 30 d. raštą „Dėl viešosios įstaigos - dienos centro, skirto nestacionarių socialinių paslaugų asmenims su kompleksine, išskyrus turinčius proto ar (ir) psichinę negalią, steigimo dalininko teisėmis ir pareigomis“, Plungės rajono savivaldybės taryba nusprendžia:

1. Dalyvauti, kartu su Plungės Šv. Jono Krikštytojo parapija steigiant viešąją įstaigą Plungės bendruomenės centrą.

2. Įpareigoti Savivaldybės administracijos direktorių Savivaldybės tarybos posėdžiui pateikti:

2.1. viešosios įstaigos Plungės bendruomenės centro steigimo sutarties projektą;

2.2. viešosios įstaigos Plungės bendruomenės centro įstatų projektą.

Savivaldybės meras

SUDERINTA:

Administracijos direktorius G. Bagužis

Juristas V. Tumas

Kalbos tvarkytojas A. Eidukaitis

Strateginio planavimo ir investicijų skyriaus vyr. specialistė I. Stanienė

Finansų ir biudžeto skyriaus vedėja D. Mažeikienė

Sprendimą rengė Socialinės paramos skyriaus vedėja Genovaitė Vasylienė

**SOCIALINĖS PARAMOS SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL SAVIVALDYBĖS dalyvavimo, steigiant viešąją įstaigą PLUNGĖS BENDRUOMENĖS CENTRĄ“**

2018 m. gruodžio 11 d.

Plungė

1. **Parengto teisės akto projekto tikslai.**

Šio sprendimo tikslas – dalyvauti, kartu su Plungės Šv. Jono Krikštytojo parapija steigiant viešąją įstaigą Plungės bendruomenės centrą, ir ją valdyti dalininko teisėmis.

Plungės parapijos namuose, esančiuose Vytauto g. 29, Plungėje, įgyvendinami du projektai:

1. „Socialinių paslaugų neįgaliesiems plėtra Plungės rajone“ (pastato cokoliniame aukšte).

2. „Socialinių paslaugų infrastruktūros bendruomenėje plėtra Plungės rajone“.

Šių paslaugų teikimui organizuoti kartu su Plungės parapija steigiama viešoji įstaiga Plungės bendruomenės centras.

**2.Teisės akto projekto esmė, rengimo priežastys ir motyvai.**

Pagal įgyvendinamą projektą „Socialinių paslaugų neįgaliesiems plėtra Plungės rajone“ parapijos namų cokolinis aukštas pritaikomas žmonių su negalia reikmėms: jame planuojama organizuoti nestacionarias socialines paslaugas neįgaliesiems bei sudaryti tinkamas sąlygas neįgaliųjų nevyriausybinių organizacijų veiklai vykdyti, jų saviraiškai skatinti.

Pagal įgyvendinamą projektą „Socialinių paslaugų infrastruktūros bendruomenėje plėtra Plungės rajone“ pastato I-III aukštai pritaikomi bendruomenės reikmėms - įvairių socialinių grupių žmonėms bus teikiamos užimtumo ir integracijos paslaugos:

* dienos užimtumo paslaugos grupinio gyvenimo namuose gyvenantiems proto ir psichinę negalią turintiems asmenims;
* užimtumo ir bendruomeninės paslaugos įvairių socialinių grupių asmenims**.**

**3. Lėšų poreikis (jeigu teisės aktui įgyvendinti reikalingos lėšos).**

Viešoji įstaiga bus išlaikoma iš valstybės ir Savivaldybės biudžetų bei kitų lėšų. Nevyriausybinės organizacijos savo veiklą vykdys pagal projektus, kuriems lėšas gauna iš Neįgaliųjų reikalų departamento prie SADM ir iš Savivaldybės biudžeto.

Įsteigus viešąją įstaigą 2019 metais reikalingos lėšos išlaikymui:

1. Vadovo ir buhalterio (administracijos) etatams finansuoti - iš Savivaldybės biudžeto apie 15 000 eurų.

2. Komunalinių paslaugų (cokoliniame aukšte) išlaidoms padengti, kai neįgaliųjų NVO pradės savo veiklą - iš projekto lėšų apie 8 000 eurų.

3. Neįgaliųjų NVO veiklos organizavimo išlaidoms padengti - iš projekto lėšų apie 52 000 eurų.

Rengėja Socialinės paramos skyriaus vedėja Genovaitė Vasylienė